
"Muharram" Islami saal ka awwal mahinah" 



Mahe Muhorramul haram islami saal ka pehla mahinah he jo apni barakat vafazail 
mem apni misaal aap he- Is mahine ki tarikhi haisiyat to apnijagah musallam he- lekin is ki 
hurmat aur aanhazrat s.a.w ke is mahine mein khususi aamal us ki azmat ko char chand laga 
dete hain- Taarikhe islam ki kai waaqiat isi mah me pesh aae-ye kehna be janah hoga ke 
taarikh ke beshtar aham aur sabaq aamoz waaqiat isi mah me runuma huwe- lihaza jahan 
mahe muharram naye saal ki ibtida ki navid deta he vahin un waaqiat va haadisat ki bhi 
khabar deta he jinka yaad rakhna ummate muslimah ke liye zaruri he- zindah aqwam ki alamat 
ye hi hoti he ke vo apni taarikh, aslaf ke karnamon aur waaqiat se bekhabar nahi rehti- to 
muharram ka aagaz ha mein un taa^kmnaqaiq se bakntib^hpne ka moqa faraham karta he.- 

San hijri ki ibtida Musalmanon ki baqaidah taarikh ka aagaz aanhazrat s.a. w ki hijrat se 
huwa- isse qabl musalman sane nubuwwat ya aanhazrat s.a. w ke aakhri haj wagairah se 
taarikh ka hisab karte the,baqaidah san muqarrar nahi tha- a hie arab ke yahan 
mukhtalif waaqiat mashur the jin ki bunyad par taarikh ka takhminah lagate the- maslan jange 
basus, jange da his, jange fujjar, aur aamul fil wagairah 
(alkamil li ibneathir jild-1 pg-13,14). 

Is liye bazabtah san muqarrar karne ki zarurat mahsus na ki gayi- Jab hazrat umarfaruq 
rd ka dore khilafat aaya aurfutuhat ka silsilah badha to arab ke alawah digar ajam mamalik 
mein bhiislami hukumat baqaidah tor par wujud mein aai to infiradi va ijtimayi aur sarkari 
satah par is baat ki zarurat mahsus ki gayi ke baqaidah tor par koi san muqarrar kiya jae- 
chunanche khalifae saani hazrat umar rd ne sahabah e kiraam semushavarat farmayi aur san 
hijri ka taqarrur huwa yaani aanhazrat s.a.w ki madinah ki taraf hijrat ke waqia ko 
islami taqweem ki bunyaad banaya gaya- 
(taarikh damishq liibni asakir jild-1 pg-44) 

Niz haraate sahabah rd ka is baat par bhi ittifaq huwa ke saal ki ibtida mahe muharram se ki 
jae- chunanche muharram hi seislami saal ka aagaz hone laga- 
(almukhtasarfi ikhbaril bashar liabil fida'a ismail ibne ali jild-1 pg-80) 



Hazrat Umar RD ka amal sunnat he! mahe muharram se islami saal ka aagaz karna 
hazrat umar rd aur digar sahabah e kiraam rd ke amal hone ki wajah se hamare liye sunnat ka 
darjah rakhta he- is liye ke aanhazrat s.a.w ne apne tariqe ki tarah khulafa e raashidin rd ke 
tariqe ko bhisunnatfarmaye he- sahabah e kiraam rd mein se har ek apnijagah hidayat ke 



aaftob ka roshan sitorah he- lekin un mese jesafaiz khulafa e raashidin rd ko dorjah badarjah 
hasil huwa majmui lihaz se vo dusron se afzal aur aala he- allah taala neaanhazrat s.a.w ke 
muttasillan baad inhi hastiyon ko apne deene haq ki tarwij aur ishaat ke liye zamin ki niyabat 
aurkhilafat supurd farmayi- yehi wajah he ke nabi s.a.w ne inko me'yare haq batlate hue un ki 
ittiba'ka huqm diya- chunanchehazrat arbaaz ibne sariyah rd se riwayat he ke huzre akram 
s.a.w ne irshad farmaya: 

MERIAUR MERE KHULAFA E RASH I DIN KI SUNNATKO LAAZIM PAKDO 
- (Sunane Abudawood Jild-2 Pg-287) 

Is hadis mein aap s.a. w ne apni aur khulafa e rashidin rd ki sunnat par a ma I karna zaruri 
qarar diya he- hazrat umar rdne islami saal ki ibtida ke liye waqiah e hijrat ko bunyad qarar de 
kar ma he muharram se is ka aagaz farmaya he- lihazaiske mutabiq apne rozmarrah ke 
mamoolat ka hisaab lagana sunnat par amal karna shumar hota he- 

"Mahe Muharram ke Fazail" 

Maah e muharram dtftyfazilat o azmat, hurmat o barakat aur maqam o martaba ke lihaz 
se infiradi khususiyyat ka hamil he. Isi vajah se shareeiat e Muhammadiyyah 
(sallallahualayhiwasallam) ke ibtidai dor me uske ejaz o ikram me qital ko mamnu'a qarar diya 
goya. v £l 

Irshad e Rabbani he ^^ 

Tarjumah: keh dijiye isme qital karna bahot bada gunah he.{AI Baqarah-217} 
Ise hurmat wale mahino me bhi shumar kiya gaya he. 
Irshad e Bari he: 



Tarjumah:mahino ki ginti Allah ke nazdeek 12 mahine he inme 4 mahi ne adab ke he. 

{A T taubah-36} ' " % ^ £T^ 

Hazrat Abubakar (radiyallahu anhu) se riwayat he ke nabie kareem 
(sallallahualayhiwasallam) ne irshad farmaya: 

Tarjumah : zamane ki rafter wahi he jis din Allah taala ne asman aur zmeen ko peda farmaya 
tha. 1 saal barah mahino ka hota he in me se char mahine hurmat wale he jin me se 3 mahine 
musalsal he. Yaani zulqa'adah , zulhijjah , muharram, aur 1 mahina rajab ka he jo jamdissani 
aur shaban ke daqrmiyan ata he. 



Muharram ke Rozon ki Fazeelat 



Yun to is maah me kijane wali bar ibadat qobil e qadr our baa 'is e ajr hai magar ahadees 
mubarakah mein muharram ke rozon ki khususi targeeb di gayi hai chunache Hazrat 
Muhammad (S.A. W) irshad formate hain:: Ramazan ke rozon ke baad sabse behtreen roze 
Allah ke mahina "Muharram" ke roze hain.. 
(muslim jild 1, safha 368, baabfazl saumul muharram). 




Hazrat ibne Abbas (rz) se riwayat hai:: Jo muharram ke ek din ka roza rakhe usko ek 
mahine ke rozon ka sawab milega..(gunniyatutaalibeen HI sheikh jilani, safha 314, majlisfi 
fazail yaum e ashoora) 

Phir is maah ke tamaam ayyam me se Allah Rabbul izzat ne "yaume ashoora" ko ek 
mumtaz maqaam ataa farmaya hai. Yeh din bahot se fazail ka hamil aur nekiyon ke husool ka 
behtreen zaria hai. Irshad e Nabawi a.s hai:: Jo shakhs ashoora ke din roza rakhta hai to Allah 
taala uske guzishta saal ke (sageerah) gunaah muaaf farma dete hain.. 
(sahih muslim jild 1, safha 367, baab istehbaabussiyaam salaasata ayyamul akh). 



Ek dusri riwayat me Hazrat Abdul laah bin Abbas (rz) ka yefarman hai:: Huzoor Aqdas 
(s.a.w) ramazanul mubarak ke mahina aur das(10) muharram ke din roza rakhne ka ehtmaam 
farmaya karte the.. 

(Sahi bukharijild 1, safha 268, baab siyaam yaume ashoora). 



(Note:- Able imaan ko yahood ki mukhalfat ka hukm diya gaya hai aur is daswi muharram ka 
roza chunki yahood bhi rakhte hain isliye ab hamare liye hukm ye hai ke daswi(lOth) tareekh 
ke sath nauwi(9th) ya gyarahwi(llth) tareekh ka roza bhi rakhen taaki sunnat bhi adaa ho 
jaaye aur mukhalfate yahood ka pehlu bhi nikal aaye jaisa ke Hazrat Abdullaah bin Abbas(rz) ki 
riwayat mein hai: Rasoolullaah (s.a.w) ne farmaya turn Ashoora ka roza rakho aur yahood ki 
mukhalfat karo aur us se ek din pehle ya baad ka roza bhi rakho.... 
(Musnad Ahmad jild 1, safha 241, hadees no.2154). 



Asurah ke din ahlo ayaal par wus'at se kharch karna 

Daswi muharram ke din apni isteta'at ke mutabiq halal amadni se apne ahlo ayaal par 
khane pine me wus'at karna barkat e rizq ka zariah aurfaqr ofaqa se najat ka sabab he. 

HazratJabir (rdiyallahu anhu ) se riwayat he ke rasoolullahi (sallallahualayhiwasallam) ne 
farmaya: 



Tarjumah: jo admi apne aap par aur apne ghar walo par ashurah ke din (khane pine me) 
wus'at karega Allah ta'ala us par pure saal wus'at farmaenge. {Al istizkar la bin Abdul birrAI 
malikijild no. 3, page no. 331, kitabussiyaam} 

Yaani is Mubarak amal ki taseer ye he ke iske nateeje me Allah ta'ala sare saal rizq me 
farakhi aur wus'at kar dete he. Isi wajah se jaleelul qadar sahabi HazratJabir rdiyallahuanhu, 
mashhur muhaddis Yahya bin saeed rhmatullahi alayh, aur maaroof imam ofaqeeh Sufiyan bin 
uyaynah (rahmatullahi alayh) farmate he ke hamne iska tajaba kiya to usko durust aur isi tarah 
paya.{aizan} 

Lekin ye baat wazeh rahe ke mazkurah umoor jis darje me sabit he unko usi darje me 
rakh kar mana jae aura mal kiya jae, if rat otafreet se az had ijtenab kiya jae. 



Maah e muharram ki bidaat aur rusoomat 

Maah e muharram barakat ka hamil mahina he lekin baaz log uski barakat kafayda 
hasil karne ke bajae bidat aur rusumaat me pad kar uski haqiqi fazilat se mahrum ho jate he. 

Zel me chand bidaat aur rusoomat ki nishan dahi kijati he, take unse bach karsahee 
amal ikhtiyar kiya jae. 

Taaziyah: 

Taziyah karna najaiz he kyunke Quraan majeed me irshad e Bari he , 

Tarjumah: kyat urn esi chizo ki ibadat karte ho jisko khud hi tumne tarasha aur banaya he. {As 
saffat-95} 

Zahir he ke taziyah insane apne hath se tarash kar banata he, phir mannat manijati he, aur 
usse murade mangijati he, uske samne aulad wagewrah ki sihhat ki duaa kijati he, usko 
sajdah kiya jata he, uski ziyarat ko ziyarat e Imam Husain saja jata he. ...ye sab baate rooh e 
Iman aur taaleem e Islam ke etebar se najaiz he. 

Majlis: 



Zikr e shohodat ke liye majalis munoqid karna, unme matom karna, noha korna - 
rawafiz ki mushabihat karne ki wajah se najaiz he, kyunke hadees shareef me ata he: 

Tarjumah: jisne jis qaum ki mushabihat ikhtiyar ki who us qaum me se he.fSunan e abi dawood, 
jild-2, page no. 203, baabfi labsus shahrah} 

Allamah ibne hajar al haishmi al makki (rahmatullahi alayh) likhte he: 

Tarjumah: khabardar (is Muharram ka) rawafiz ki bidato me mubtala na bona, jese marsiya 
khwani , aah o bukah, au'a, ranj o alam wagerah, kyunke ye musalmano ki shayane shan nahi, 
agar esa karna jaiz hota to uska zyada mustahiq huzur (sallallahualayhiwasallam ) ka yaum e 
wafat ho sakta tha. 

Baaz log is mahine ko ranj o alam ka mahina samajte he aur isme shadi biyah aur khushi 
ke kamo se parhez karte huwe mukhtalif qisam ke sog manate he, jesa ke kala libas pahenna, 
aurto ka zeb o zeenat aur banau singhar chhod dena, noha matam karna wagerah. In logoka 
ye khayal galat he. Kyunke ahadeese mubarakah me iske bahot se fazail warid huwe he. Lihaza 
is mahine ko gam ka mahina samajna durust nahi he. 



Muharram ke mahine me shadi biyah na karna 

^ k? 

Baaz logo me ye baat mashhoor ho gai he ke Muharram ke mahine me khususan Muharram ke 
shuru ke 10 dino me shadi biyah aur khushi ki taqreebat wagerah karna ha ram he aur is 
mahine me khushi ki taqribaat karne me kher o barakat nahi hoti aur woh kaam manhoos ho 
jata he. Isme baaz parhe likhe log bhi mubtala he. Ye soch galat he. Kyunke shari'at me esi koi 
baat nahi he. Shari'at me Muharram ya kisi dusre mahine me nikah se mana nahi kiya gaya he, 
aur is mahine me zyada ibadat karne ka hukam kiya gaya he. Aur nikah bhi ek ibadat he, 
kyunke nikah se Allah ka qurb aur Taqwa naseeb hota he. 

Ek hadees me ay a he: 

Tarjumah : jab admi shadi karta he to uska adha deen mukammal ho jata he. 
{sho'abul iman HI behayqi, jild-4, page no. 383, hadees no. 5 100} 

To usko chahiye baqi adhe ke muamale me Allah ta'ala se dare, lihaza is maah me nikah karna 
mamnu'a nahi he. 

Hazrat Husain (radiyallahuanhu ) ke name par sabeel ada karna: 



Bahot si cheeze esi he jinko log Muhorram ke 10 dino me bad! pabandi se karte he, 
masalan Hazrat Husain (radiyallahuanhu) ke name par sabeel lagana aur khana paka kar 
khilana - isko kar e sawab samja jata he, lekin isme kai kharabiya he. Muharram ke mahine ko 
khas tor par pehle ashre me sabeele lagana , pani sharbat wagera ko khas karna, ye deen me 
zyadti he. Log ism eek galat ageeda ye bhi rakhte he ke hazrat Husain (radiyallahuanhu) 
karbala me bhuke pyase shaheed huve the, ye khana aur sharbat unki pyas ko bujaega so uski 
koi hageegat nahi he. 

10 Muharram ko karobar aur rozi me tanqi ka tasawwur: 



Ye kaha jata he ke 10 Muharram ko karobar karne ki wajah se pure saal rozi me tangi 
rehti he Mhaza muharram ke 10 dino me karobar nahi karna chahiye. Ye ageedah banavati aur 
batil he, kyunke share'at me esi koi mumaniat nahi he. Jahalat ki wajah se log in dino me 
karobar chhod kar matam aur nauhah ki majlis me shirkat karte he, halanke yahi amal rozi me 
tangi ka sabab he. -^/c 

Nauhah: <7 

Of 

Gam aur musibat me ansu beh jae, is par sharee'at me koi mana nahi he. Lekin nauhah 
karna aur matam karna aur mayyit ke ausaaf ko bayan karke rona gunah he. Kyunke nauhah 
karne , chinkhne-chillane, kapde phadne aur munh par tamache marne wagerah jese kaam 
sharee'at me manaa he aur aaj kal jo Muharram me matam aur nauhah kiya jata he ye sabar 
ke bhi khilaf he. Quraan e kareem ne khud sabar ki talgeen ki he: 

Tarjumah : aap sabar kare, apka sabar karna Allah ke liye he.{Nahal-127} 

Ek aur jagah irshad he: 

Tarjumah: ay Imaan walo Inamaz aur sabar ke zariye apne Rabb se madad talab karo, isliye ke 
Allah sabar karne walo ke sath he. 

Muharram me gabrastan jane ki pabandi karna: J *~ 

Bahot se ilago me ye rasam mojood he ke log 10 Muharram ko gabrastan jate he, gabro ki 
lapai karte he, us par battiya jalate he aur phool dal dane wagwrah dalte he, in kamo ko khas 
tor par muharram ke dino me karna aur in dino me magsood samajna bida'at he, kyunke 
shreea'at ne in kamo ke liye koi khas din mugarrar nahi kiya aur nahi in dino me iski koi 
fazeelat bayan ki he, lihaza isse bachna chahiye. Isme ek kharabi ye bhi he ke aurte gabrastan 
jati he , is daur me uka gabrastan janafitne se khali nahi, neez hadees me iski mumaniat bhi 
ayi he, 



Tarjumah: huzur (sallallahualayhi wasallam ) ne qabro ki ziyarat karne wali aurto par, qabro 
ko sajdah gaah banana walo par aur qabro ke upar chirag jalane walo par la'anat ki he. 



Hazrat e Sahaba e kiram(radiyallahuanhum) ka maqam 

Ahle sunnat wal jamaat ka nazariya ye he ke "sahaba e kiram sare ke sare adil, 
pakbaaz ,saleh aur ameen the. {muqaddama ibneus salah, page no. 50, mirqat mulla ali qari: 
jild-1, page no. -330} 

is nazariye ki taeed quraan e majeed se bhi hoti he aur hadees e rasool 
(sallallahualayhiwasallam) se bhi. Chand dalail khidmat me pesh he: 

1. Irshade bari taala he: >. A r\ uSi A It 

Tarjumah: jo log qadeem he aur sab se pehle hijrat karne wale aur madad karne wale aur jo 
unke peru huve neki ke sath ALLAH razi huva unse aur vo razi m/be ALLAH se. {sura e Tauba- 100} 

2. Ek aur maqam par ALLA^AALA farmate he: * # * 

Tarjumah: "beshak ALLAhwAALA un momineen (sahaba) se razi h^mg jab vo darakht ke niche 
apki beat kar rahe the. {suratul fatah-18} v*— 

In dono ayato me Allah taala ne sahaba e kiram ki shaan aur martaba ko bayan karne ke sath 
sath sahaba e kiram se apni razamandi ka bhi izhar kiya. 

Ahadees e mubaraka me bhi sahaba e kiram rdiyallahuanhum kifazilat bayan hui he. 

1 . "mere sahaba ko taan o tashnee ka nishana mat banao, agar turn mese koi ek uhad pa had 
ke barabar (bhi) sona kharch kare to sahaba ki muththi bhar sakhawat ko bhi nahi 
pahunch sakta. {saheeh bukhari jild -1, page no. 518, baab qaulun nabi 
(sallallahualayhiwasallam) lau kunta muttakhiza. Saheeh muslim: jild-2, page no. 310, 
baab tahreem sabbus sahaba} 

2. Irshad e nabawi (sallallahualayhiwasallam) he: "mere sahaba ka ikram karo aur unki izzat 
karo." {al ma'jamul ausat lit tibrani: jild-3, page no. 204, raqam 2929} 



Quraan o sunnat ke wazeh irshadat se sabit hota he ke hazrat e sahaba me'yare haqq he. 
Allah taala ki raza mandi ka parwana liye huve he aur ummat e muslimah ke liye hidayat ke 



roshan sitare he, un par taan o tashnee'a karna aur unke khilafkisi qisam ki bad zabani aur bad 
gumani karna jaiz nahi. 



Katib e wahee Sayyidina Ameer e Muawiyah (radiyallahuanhu) 

Sayyidina Ameer e Muaviyah (radiyallahuanhu) sulah hudaibiyah ke baad musharraf ba 
Isalam hve. Ibtida mewaliden se islam ko posheedah rakha aurfath e makkah me islam ka 
izhar kiya. Aap (radiyallahu anhu) ka rang sufed aur qad lamba tha. Sar aur darhi ke baal sufed 
the. Allah rabbul izzat ne apko husn e soorat se nawaza tha .hazrat Umar (radiyallahu anhu ) 
farmaya karte the, ^ 

Tarjumah: ye to Arab ke kisra(badshah ka name) he.fTareekhul khulafa lis suyooti_page no. 
155} ^ ^/ 

Aap (radiyallahu anh*0JHuzoor (sallallahualayhi wasallarnfyfrsusrali rishtedar the, apki 
hamsheerah Ummul mu'amineen sayyidah umme habeebah binte abi sufiyan 
(radiyallahuanha) aap (sallallahualayhiwasallam) ki zauja e mutahharah thi, is lihaz sed aap 
rdiyallahu anhu Hzoor sallallahualayhi wasallam ke biradar nisbati huve. Iske alawah apko 
katibe wahi hone ka sharf bhi hasil he, aap radiyallahu anhu ke liye huzure akram 
sallallahualayhi wasallam ne in Mubarak alfaz me duaa formal... 

Tarjumah: ya allah muaviyah radiyallahuanahu ko hisab kiy=tab sikhade aur bure azab se inko 
mahfooz rakh. {musnade ahmad : jild no. -4, page no. 127. hadees no. 17192} 

Huzoor e Akram (sallallahualayhi wasallam) ne hazrat muaviyah radiyallahu anahu ke Urn aur 
sakawat ke bare me irshad farmaya: 

Tarjumah: muaviyah bin abi sufiyan meri ummat me sabse zyada haleem aur sakhi he. {al 
firdaus bima saurul khitab liddailmi, jild no.l, page no. 438, hadees no. 1787} 

Ek martaba huzoor e akram sallallahualayhi wasallam ummul mumineen umme 
habeebah radiyallahu anha ke pas tashreef laye. Hazrat muaviyah ka sar Umm e Habeebah ki 
god me tha, aap radiyallahu anha unkijue dekh rahi thi, Huzoor (sallallahualayhiwasallam) ne 
farmaya ke kyat urn muaviyah ko chahti ho? To unho ne arz kiya ke kyun na chahu laap 
(sallallahu alayhi wasallam) ne irshad farmaya, "Allah aur Alia ka Rasool bhi Muaviyah ko 
chahte he" .{tatheerul janan, page no. 30 mutarjim} 

Hazrat Abdurrahman bin umairah (radiyallahuanh) se marvi kea an Hazrat 
(sallallahualayhiwasallam) ne farmaya : 



Tarjumah: ay Allah! Muaaviyah ko raah dikhane wala, hidaya yafta bana aur uske zariye logo 
ko hidayat de. {jamiut tirmizi,jild no. 2, page no. 224, baab munagib e muaviyah) 

Hazrat ameer e muaviyah radiyallahuanhu ke bare me HzratAli al murtaza 
(karramallahuwajhu) formate he: 

Tarjumah: ke mere lashkar ke magtool aur Muaviyah ke lashkar ke magtool dono jannati 
he.{ Alma'ajamul kabeer lit tibrani, jild no. 19, page no. 307, hadees no.688} 

Sayyidina Ameer e Muaviyah (radiyallahuanhu) ke bare me Imam Abdullah bin Mibarak 
(rahmatullahialayh) se puchha gaya ke ay Abu Abdurrahman! Hazrat ameer e Muaviyah 
(radiyallahuanhu) afzal he ya Umar bin abdul azeez(rahmatullahialayh)? Ibn e Mubarak ne 
kaha: "khuda ki gasam! Wo gubar ji Muaviyah (radiyallahuanhu) ki naak ke surakh me chali 
gayi wo Umar bin abdul azeez(rahmatullahialayh) se afzal he. {Al bidayah wan Nihayah,jild 
no. 8, page no. 48} '\ V^V 



^ 7% 



fit ii% 

Nawasa e Rasool sallallahualayhiwasallam sayyidina hazrat 
Husain radiyallahuanh ke fazail o manaqib 

Hazrat Husain radiyallahuanh kifazilat ke liye nawasa e rasool hone ki nisbat hi bahot 
badi he,neez aan hazrat sallallahualayhiwasallam ke kai irshadat se aap ki qadr o manzilat 
m?alum hoti he. 

Chand ahadees ye he: 

1) Aan hazrat (sallallahualayhiwasallam) ka irshad e Mubarak he: ?hasan aur Husain mere 
bete he jisne I dono se muhabbat ki usne mujse muhabbat ki aur jisne mujse muhabbat ki 
ALLAH muhabbat karega, aur jisse ALLAH muhabbat karta he use jannat me dakhil 
karega. (mustadrak hakim, jild-3, page no. 181} 

2) Hazrat abu saeed khudri radiyallahuanhu se riwayat he kea an hazrat 
(sallallahualayhiwasallam) nefarmaya : hasan aur Husain jannati nojawano ke sardar he. 
{jamiut tirmizi: jild-2, page no.217, baab manaqibul Hasan wal Husain} 

3) Hazrat abu hurairah (radiyallahuanh) se riwayat he k eek martaba huzoor 
(sallallahualayhiwasallam) Hamare pas tasreef laye aur aap ke sath hazrat Hasan aur 
hazrat Husain radiyallahuanhuma dono the. Ek ek kandhe par sawar tha aur dusra dusre 



kandhe par, aur aap (sallallahualayhiwasallam) ek dafa ek ka bosa lete aur dusri dafa 
dusre ka bosa lete. (musnade ahmad: jild-2, page no.400, raqam-9671} 

4) Hazrat abu hurairah radiyallahuanh ke bare me marwi he ke sayyidina hazrat Husain 
radiyakkahuanh kisijanaze par gaye to hazrat abu hurairah radiyallahuanh bhi unke sath 
the, wapasipar hazrat Husain radiyallahuanh ko kuchh thakawat mahsoos hui to istirahat 
farmane lagejab aap radiyallahuanh lete ti abu hurairah radiyallahuanh apke qadmo se 
raste ka gubar hatane lage. Sayyidina hazrat Husain ko ese buzurg sahabi ka ye kaam karte 
nadamat hui isliye farmaya aap kyun kar rahe he? Hazrat abuhurairah radiyallahuanh ne 
farmaya, aap is baat ko chhodiye aur muje apna kaam karne dijiye, bakhuda apkijo 
fazeelat muje maloom he agar dusro mo maloom ho jaye to wo apko kandho aur gardano 
par uthaye. 

{ser e aalamun nablaa liz zahbi: jild-3, page no. 193} 

5) Ek riwayat me he k eek martaba sayyidina Abdullah ibne Abbas radiyallahuanhu ne jo ke 
umar aur digar ausafme sayyidina Husain radiyallahuanh se barh kar the, sayiidina 
Husain radiyallahuanh ko bade ehteram ke sathsawari par sawar karaya, rawiye hadees ne 
Una ehteram karte dekha to ye puchha ke ye kon he? Farmaya : ke ye rasool 
sallallahualayhiwasallam,^b , nawase hazrat Husain radiyallahuanh he aur ye muj par 
ALLAH ka bahot bada ehsan huwa ke mene unko is ehteram ke sath sawar karaya he. 
{mukhtasar tareekh ibne asakir: jild-7, page no. 128} T)\ 




Shahadat e Hazrat Husain (radiyallahuanhu) 

Hazrat Husain radiyallahu anhu ne jab ahle koofa ke pur zor israr par rakhte safar 
bandhne ka irada farmaya , hazrat Abdullah bin Umar (radiyallahuanhu), Hazrat Abdullah bin 
Abbas(radiyallahuanhu), aur apke bhai Muhammad bin Haneefa (rahmatullahi alayh) ne kher 
khwahan taur jane se roka. (ser a'alam annabla liz zahabijld no. 3, page no. 203. masaf bin abi 
shaibah, jild no. 15, page no. 96, hadees no. 38519.) magar chunke aap safar ka azm kar chuke 
the is liye ye mashwarha gabool na kiya aur safar par rawan ho gaye. 

Dauran e safar apne chachazad biradar Muslim bin Ageel ko koofa me gasid bana kar bheja, 
take waha ke halat dekheaur home muttale'a kare ke agar halat durust ho to ham ye safar 
ikhtiyar kare, jab Muslim bi Ageel koof pahonche to 12000 koofiyo ne apki be' at ki. {Al Asabah, 
jild no.2,page no. 78, tahtul Husain ibne All}. 

In halat ke peshe nazar aap ne hazrat Husain (radiyallahuanhu) ko ittela di ke halat 
sazgar he, aap tasreef lave. Hazrat husen (radiyallahuanhu) safar hi me the ke ittela mili ke 
Ubaidullah ibne ziyad ne Muslim bin Ageel ko gatal kara diya he. Ye khabar sun kar rufaga e 



safar ne qisas liye bager jane se inkar kar diya. {fawaid e nafiaah az maulana Muhommad 
nafe'aijild no. 2, page no. 231} 

Chunanche qafla rawana huva, maqam e qadsiyyah se kuchh age pahuncha to harr bin 
yazeed 1000 ke lashkar ke sath numudar huva. Aur use is boat ka paband kiya gaya tha ke 
hazrat Husain (radiyallahuanhu) ko ma' a unke lashkar ke giraftar karke ibne ziyaad ke samne 
pesh kiya jaye. Hazrat Husain ibne AH (radiyallahuanhu) ne ye manzar dekh kar usko tambeeh 
farmai ke tumne khud hi khutut likh kar muje bulwaya he, ab daga bazi kyun karte ho? Phir 
apne tamam khutut usko dikhae, to hurr bin yazeed ne apko dhamki amez lehje kaha: "jang se 
baaz rahol Basoorat e deegar qatal kardiye jaoge." Ye sun kar ibne AH (radiyallahuanhu) ne 
farmaya: "me rawana hota hu aur nojawan mard ke liye maut koi zillat nahi he, jabke uski 
niyyat haqq ho aur raah e Islam me jihad karne wala ho." Phir apne dusra qasid rawana kiya, 
jiska name qais bin masher tha. Ibne Ziyaad ne usko bhi qatal karwa diya. Jab is boat ki khabar 
Hazrat Husain (radiyallahuanhu) ko hui to apki ankho se ansa jari ho gaye. {tareekh ibne 
khuldun-2, page no. 524 to 52S^rbidayah wan nihayah, jila^A, page no. 570} 

Bilakhir aap bahot taweel masafat tey karke 2 Muharram hijri sane 60 me Karbala me 
pahunch gaye. Idhar ibne Ziyaad ne umar bin saad ko ek lashkar ka sipeh salar bana kar 
medane jang ki taraf rawana kiya. Jab uski aap (radiyallahuanhu) se mulaqat hui to amad e 
maqsad puchha, to hazrat Husain(radiyallahuanhu) ne Umar bin saad ke samne ek peshkash ki 
ke aap log meri taraf se in 3 cheezo me se 1 cheez ko ikhtiyar karle.: 

1. Ya to me islam ki sarhado me se kisi sarhad ki taraf jana chahta hu muje jane diya jae, 
take vah khozah islam ki hifazat kar saku. 

2. Ya me madeenah munawwarh ki taraf chala jaun, muje wapas jane diya jae. 

3. Muje moqa diya jae ke me Yazeed se is muamle me bilmushafah boat kar saku. {fawaide 
nafiah. Jild-2, page no. 223} 

Umar bin saad ne is boat ko qabul kiya aur ibne Ziyaad ko ye peshkash likh bheji, jiske 
nateeje me ibne Ziyaad ne hukam bheja ke me sirf 1 boat qabool karta hu ke Husain ibne AH 
apne pure lashkar ke sath hamari itaat karle. {fawaid e nafiah: jild-2. Page no. 223} 

Hazrat Husain (radiyallahuanhu) ko jab is boat ki khabar hui to apne muttabieen ko 
nihayat pur josh andaz me khutba diya, tamam rufaqa ne wafadari ka bharpur yaqeen 
dilaya. Raat tamam hazrat ne apne rabb ke huzoor aah o zari karte huve guzar di. Dushman 
ke musallah sawarsari raat khemo ke gird ghumte rahe. Akhir lOmuharram kofajar ki 
namaz ke baad Hazrat Husain (radiyallahuanhu) ne apne ashaab ki safe qaim kijinki kul 
taadad 72 thi. Medan e karbala me Umar ibne saad apne lashkar ke sath hamla awar huva, 
is tarah baqaida ladai shuru ho gai. Dono taraf se halakate aur shahadate hot! rahi, akir kar 
dagabazo ka lashkar havi huva. Nateeja Hazrat Husain (radiyallahuanhu) ka khema jala 



diya gaya. Dushmano ne intihai safaki our bedardi se masoom bachcho ko bhi khoon se 
nehlane se dareg na kiya. Chashme falak ne ye manzar bhi dekha jab zuraah bin shareek ne 
Nawasa e Rasool ke baye kandhe par talwar ka war kiya, kamzori se pichhe ki tarafhate to 
sanaan bin abi amar bin anas nakhee ne neza mara jisse aap niche gir pade, phir age barh 
kar usne khatune jannat ke nor e nazar ko zabah kar diya, sar tan se juda kar diya. Is khoon 
rez marikah me hazrat Husain (radiyallahuanhu) ke 72 sathi shaheed aur koofiyo ke 88 
admi gatal huve. Zulm bala e zulm ye ke hazrat Husain (radiyallahuanhu) ka sar kat kar ibne 
ziyaad ke darbar me pesh kiya gaya to usne intihai gustakhi karke chhadi ke zariye nawasa 
e rasool ke honto ko chhed kar jasade khaki ki toheen ki aur yazeed ko likh bheja ke mene 
husen ka sar galam kar diya he.{AI bidayah wan nihayah: jild-4, page no. 574 to 602 
malakhsan. Tareekh ibne khaldoon: jild-2, page no. 529 to 548} 

lOvi muharram ke dhalte suraj ni insaniyat ki tareekh ka ye dardnak wagia dekha jisko khun 
ki rangeen dharti ne apne seene par hamesh ke liye nagsh kar diya. Nojawanan e jannat ke 
sardar aur khan e nabuwat ke chashm o chirag ne apne khoon se shajar e islam ko serab 
kar ke anmit dastan e ragam ki jo ane wali naslo ke liye masha le raah he. 

% 

Yazeed bin Hazrat muaviyah (rdiyallahuanhu). 




h (rdiy; 



Yazeed Hazrat muaviyah (radiyallahuanhu) ka mugarrar karda hakim tha. Chunke yazeed 
hukoomati muamlat ko walid sahib ke sath reh kar achhi tarah samaj chukka tha aur muamlati 
zindagi me tajrubat ko khas dakhal he, is liye hazrat muaviyah (radiyallahuanhu) ne usko 
hakim bana diya. Magar apki wafat ke baad uska ravayya kuchh ka kuchh ho gaya, jiski wajah 
ek azeem saneha 'wagia e Karbala' pesh aya. AurAAl e Rasool ka khoon baha. 

"Yazeed" asalaaf ki va akabireen ki nazar me. 

1. Imam Ahmad bin Hambal (rahmatulf^ia7yfow/^a£241 hijari}:- 

Aap formate he : Yazeed se riwayat na ki jaye. {mizanul etedal lizzahmi. Jild-4, page no. 440, 
ragam ut tarjumah-9754} 

Allama ibne timiyah apke bare me Ikhte he: Imam Ahmad bin hambal se puchha gaya ke kya 
aap yazeed ibne muaviyah se hadees likhenge? Unho ne jawab diya ke "nahi uski koi waga'at 
nahi, kya ye wohi shakhs nahi ke jisne ahl e madeena ke sath itna zulm kiya jo bayan se bahir 
he." {majmooul fatawa la bin teemiyah, jild-3, page no-223} 



2. I mama abubakar a I jassas a I hanafi (wafat-310hijri): 



Aap formate he : "Nabi sallallahualayhi wasallam ke sahoba khulafa e araba'ah ke baod fussaq 
umara ke sath milkar jihad karte rahe, abu ayyub ansari (radiyallahuanhu) ne yazeed laeen ke 
sath mil kar jihad kiya.fahkamul quraan liljassas: jild-3, page no. 175}. 

3. Allama ibne teemiyah al hiranif rahmatullahi alayh) {wafat-728hijri} 

Aap raqam taraz he: "jo ALLAH aur Akhirat ke din par inaam rakhta ho wo ye nahi chahega ke 
yazeed aur us jese dusre mulook ke sath rahe jo adil nahi the.ffatawa ibne teemiyah, jild-4, page 
no.251,252} 

4. Moarrikhe islam hafiz shamsuddeen az zhabi rahmtullahi alayh (wafat 748hijri) 

Aap formate he " yazeed bin muawiyah naasabi, sang dil, bad zaban, galeez jafarka , sharab 
klhor aur badkar tha, usne apni hukumat ka iftetah Husain shaheed(radiyallahuanhu) ke qatal 
se kiya aur ikhtetam waqia e hurrah ke qatl e aam par kiya , is liye logo ne usparfitkar bheji aur 
uski umar me barkat na ho saki, hazrat Husain ke baad bahot sahaba ne uske khilafallah ki raza 
ke liye khurooj kiya.{ ar rauzul basim: jild-2, page no. 36} 

5. Hafiz imaduddeen ibne kaseer ad damishqi (rahmatullalhi alayh) {wafat-774hijri} 

Aap formate he yazeed ka shehwat ki taraf Milan tha aur baaz auqat namaz chhed deta tha, 
aur basa auqat namze waqt e qaza par parhta tha. {al bidayatu wan nihayah, jild-8, page 



no.230} 

6. Allam kamaluddeen addameeri rahmatullahi alayh {wafat-808hijri} 

"ikyalul hirasi jo shafee faqeeh he, unse puchh gayake yazeed bin muaviyah sahabi he ya nahi? 
Aur kya usko laan taan karna sahee he ya nahi? To unho ne jawab diya, vo sahabi nahi he, kyun 
ke w odor e usmani me peda huwa tha, aur salaf me sed imama abu haneefa rahmatullahi alayh, 
imam ahmad bin hambal rahmatullahi alayh aur imam malik rahmatullahi alayh ke is bare me 
2 qaul he, 1 me tasreeh aur 1 me talweeh. Hamare liye to tasreeh ka hi qaul heaur kyu na ho jab 
ke vo cheete ka shikar karne wala, nar dekhne wala aur daimi sharabi tha. {hayatul hayawan lid 
dameri, jild-2, page no. 84} 

7. Hafiz ibne hajar asqalani rahmatullahi alayh{ wafat 852 hijri} 

Aap formate he "musnad me iski koi riwayat mazkoor nahi sirf yazeed ka zikr aya he. (taajeel al 
munfaah la bin hajar. Jild-2, page no. 373, raqam attarjumah-1189) 

Mazeed tasreeh kardi he: " yazeed ki koi bhi esi riwayat nahi jo qabil e etemad ho. {tahzeebut 
tahzeeb la bin hajar, jild -7, page no. 185} 



Mazeed likha he , yazeed ki jo mukholifat sahaba wagera ne ki thi vo uske zalim ourfasiq hone 
ki wajah se kit hi. 

8. Hazrat shah Waliyullah Muhaddis dehlwi rahamatullahialayh (wafat-1176 hijri) 

Aap farmate he : "yazeed un 12 khulafa ke darmiyan se saqit hejsliye ke arsah tak uski saltanat 
mazboot na hui thi aur 1 wajah ye bhi he ke vo buri seerat ka malik tha. {qurratul ainayn-page 
no.241} 

9. Hazrat maulana qasim nanotwi rahmatullahi alayh (wafat-1297 hijri) 



Farmate he ke ameer e muawiyah radiyallahuanh ne jab yazeed paleed ko apna wali e ahad 
muqarrar kiya tha, uskafisq zahir na tha, agar kuchh ka kuchh hoga to dar e pardah, jiski khabar 
hazrat Ameer e muawiyah radiyallahuanh ko na thi. {maktubat e shaikhul islam, jild-1, page 
no.272} >V^' 9 

10. Hazrat maulana Rasheed'Cftjfnad Gangohi rahmatullahiafyf/fi. (wafat-1323 hijri): 

Aap farmate he: "lihaza yazeed ko kafir kehne se ehtiyat ki jaye magr vo fasiq beshak tha." 
{fatawa rasheediyah, padr§^o.49} V**" 

11. Hakeemul ummat hazrjat.maulana AshrafAli Thanwi rahmatullahialayh, (wafat- 1362 hijri) : 



Aap farmate he : "yazeed fasiq tha aur fasiq ki wilayat mukhtalif feeh he." {imdadul fatawa, jild- 
4, page no. 564} 

12. Hazrat maulana Sayyed Husain ahmad Madani rahmatullahialayh, (wafat-1377 hijri) 

Aap farmate he : "yazeed Ameer e Muawiyah rdiyallahuanh ki wafat ke baad khullam khullafisq 
ofujoor me mubtala ho chukka tha. {maktubat e shaikhul islam, ji Id 1, page no-266 } 



Muharramul Haram Ke Aham Waqiyat 

1 : Maahe Muharram 7 Hijri me Gazwaye Khaibar pesh aaya 

Jisme musalmano k muqalble me yahood the Allah Rabull Izzat k madad wa nusrat k tufail 
musalmano kofatah naseeb huwi 



2 : Maahe Muharram 14 Hijri me Jonge Qadisiyo Huwi 3 din ki sakht ladayi k baad chote din 
Ameere Lashkar Sa'ad Bin Abi Waqass RZ ki qayadat me musalmano kofatah naseeb huwi 



3 : Maahe Muharram 18 Hijri me Ameenul UmmatAbu Ubaida Bin Jarah RZ ne Hazaaro 
Farzandane Islam ksaath jaame shahadat nosh farmaya. Aap (rz) Sham wa Iraq k ilaqo me 
parchame islam ki sar bulandi k liye masroofthe. Inhi ilaqo me muhlak waba " Ta'Aoon" fail 
gayi. Jiske nateeje me Aapki Shahadat Huwi. Aapki wasiyat k mutabiq Ardan k Shahar Nahal 
me Aapki Tadfeen huwi 




4 : Muharramul Haram 18 Hijri Me governer Damishq Yazeed Bin Abi Sufiyan RZ Ki Wafat Huwi 
to Ameerul Momineen Sayyadna Umar ne Apne Bhai Hazrat Ameer Mu'aviya Bin Abi Sufiyan 
Ko Governer muqarrar kiya. <z 

Fir Ahade Usmani me Ameerul Momineen Sayyadna Usman RZ ne Aap ( rz) ki amanat wa 
zahanat qabiliyat ko dekhte huwe Lubnan Ardan Aur Qiblaye Awwal Falasteen ki Governery 
Bhi Aapke supurd kardi. * V ^/ Kij V** N 

5 : Maahe Muharram 21 Hijri Me Fateh MisrJaleelul Qadr Sahabi Amar waBin Aas RZ Fatihana 
taur par Misr me dakhil huwe. 

Aapki Qabile Qadr shandar Fatoohat ki wajah se Ameerul Momineen Hazrat Umare Farooq RZ 
ne Aap hi ko Misr Ka Governer muqarrar farma diya. 



6 : Yaqum Muharram 24 Hijri Ko Khailfaye Saani Hazrat Umare Farooq RZ ki Shahadat K baad 
khilafat ki Tamam ZummeDariya Shabaye Karam RZ ke bahami mushwirat se Hazart Usman RZ 
ke Supurd krdi gayi. Hazrat Umar RZ ki wasiyat k mutabiq Arakeene Shora KAsmaye Girami 
Darja Zel Hai : 

( 1 ) Hazrat Usman RZ 

( 2 ) Hazrat AH RZ 

(3 ) Hazrat Abdul Rehman Bin AufRZ 

( 4 ) Hazrat Sa'ad Bin Abi Waqqas RZ 

( 5 ) Hazrat Zuber Bin Awam RZ 



( 6 ) Hazrat Talha Bin Ubaid RZ 



7 : Muharramul Haram 37 Hijri Khulafa Raashid Hazart AH RZ Katabe Wahi Hazrat Ameere 
Mu'aviya RZ ke mabain aarzi salah hone parJange Siffin khatm huwi. 



8 : 10 Muharramul Haram 61 Hijri Me Nawasaye Rasool Sallahu Alaihi Wasallam Hazrat 
Hussain Rz Ne Maidane Karbala Me Rafziyo k propogande ki wajah se Apna aurApne Ahle Bait 
ke khoon kanazrana pesh karke Rutbaye Shahadat Par Fa'iz huwe. AurJurra'at wa Bahdduri ki 
ek tareekh raqam farma gaye. 

9 : Muharramul Haram 74 Hijri Hazrat Umar RZ ke Sahabzade Hazrat Abdullah RZ Daare Faani 
se Rahlat Farma Gaye. Allah Ta'ala ne Aapko Tafseer, Hadees Aur Fiqah me bohut Bulnad 
muqaam ata Farmaya Tha. ^s/ 



10 : Maahe Muharram 161 Hijri Me Governer Madeena la' ajar Bin Suleman ki zere nig rani me 
Masjide Nabawi Ka Azeemus Shan Kaam Shuru Huwa. 



